|  |  |
| --- | --- |
|  | Iratsorszám: 2017/33727. |

**SZENTENDRE VÁROS ÖNKORMÁNYZATA**

**POLGÁRMESTERI HIVATAL**

**Verseghi-Nagy Miklós**

**polgármester**

részére

**SZENTENDRE**

**E-mail:** polgarmester@szentendre.hu

**Tárgy:** éjszakai autóbuszjáratok közlekedése a Dunakanyarban

**Tisztelt Polgármester Úr!**

Örömmel tájékoztatjuk, hogy a Nemzeti Fejlesztési Minisztérium engedélyezte a Dunakanyar településeinek kiszolgálására tervezett éjszakai autóbuszjáratok közlekedését.

A Szentendréről 0:15 órakor Budapestre, a Budapestről 0:55 órakor Visegrádra, valamint a Visegrádról 2:05 órakor Szentendrére közlekedő járatok – kísérleti jelleggel – 2017. június 16-a és 2017. szeptember 3-a között péntek, szombat és vasárnap hajnalban közlekednek majd.

Az új járatok révén többek között Szentendre nyári kulturális programjainak látogatói is könnyebben hazautazhatnak akár Budapest, akár a Dunakanyar települései felé, azonban a várható utasforgalomtól nem kaptunk Önöktől tájékoztatást, így a teljes fesztivál időszakot a járatok közlekedése egyelőre nem fedi le. Kérjük, hogy a szükséges adatokat megküldeni szíveskedjenek, mely alapján az ellátásért felelősnél kezdeményezni tudjuk a járatok közlekedésének 2017. október 1-jéig történő meghosszabbítását.

Mellékelten megküldjük az új járatok közlekedtetéséről készített tájékoztatónkat. Kérjük szíves segítségüket, hogy a tájékoztatás az Önök információs csatornáin keresztül is eljuthasson a lakossághoz.

Együttműködésüket köszönjük.

Budapest, 2017. június

Tisztelettel:

|  |  |
| --- | --- |
|  | **Fekete Antal** |
|  | vezérigazgató |